
                                               Αθήνα,  12  Ιουλίου  2016
Προς


τις Ελεγκτικές Εταιρείες
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα:  Σχετικά με το λογιστικό χειρισμό της ειδικής εισφοράς υπέρ των ΚΤΕΛ, λόγω εφαρμογής των ΕΛΠ (Ν.4308/2014).
Σας γνωρίζουμε ότι η υπ’ αριθμ. 118/1/28.3.2005 απόφαση του Εποπτικού Συμβουλίου του Σώματος Ορκωτών Ελεγκτών Λογιστών, σχετικά με το λογιστικό χειρισμό της ειδικής εισφοράς υπέρ των ΚΤΕΛ, λόγω εφαρμογής των ΕΛΠ (Ν.4308/2014), προσαρμόζεται ως εξής:
α)  Τα ποσά των εισφορών 1% και 3% δεν θα συμπεριλαμβάνονται στα έσοδα της χρήσεως αλλά θα καταχωρίζονται απευθείας στους νεοδημιουργούμενους λογαριασμούς 45.95.01 «Ειδική εισφορά υπέρ ΚΤΕΛ 1%» και 45.95.02 «Ειδική εισφορά υπέρ ΚΤΕΛ 3%» του δευτεροβάθμιου λογαριασμού 45.95 «Ειδική εισφορά υπέρ ΚΤΕΛ». 

β)   Για τον περαιτέρω λογιστικό χειρισμό των ποσών των υπολογαριασμών 45.95.01 και 45.95.02 δύνανται να εφαρμοσθούν τα ακόλουθα:

Ευθύς μετά από κάθε διάθεση ποσών από τους ειδικούς λογαριασμούς καταθέσεων του άρθρου 5 της απόφασης Υπουργού Μεταφορών και Επικοινωνιών 1188/36/8.1.2003 για επενδύσεις (αγορά νέων λεωφορείων ή έργα υποδομής κ.λ.π.), θα γίνεται μεταφορά των ποσών αυτών από τους προαναφερθέντες υπολογαριασμούς  45.95.01 και 45.95.02  στην πίστωση των νεοδημιουργούμενων λογαριασμών 45.96.01 «Χρησιμοποιηθείσα ειδική εισφορά υπέρ ΚΤΕΛ 1%»  και 45.96.02 «Χρησιμοποιηθείσα ειδική εισφορά υπέρ ΚΤΕΛ 3%» του δευτεροβάθμιου λογαριασμού 45.96  «Χρησιμοποιηθείσα ειδική εισφορά υπέρ ΚΤΕΛ», οι οποίοι αναπτύσσονται σε τεταρτοβαθμίους ανά επένδυση. Έτσι, τα εκάστοτε υπόλοιπα των υπολογαριασμών 45.95.01 και 45.95.02   θα είναι ίσα με τα αντίστοιχα υπόλοιπα των ειδικών λογαριασμών καταθέσεων.

Από τα μεταφερόμενα στους  λογαριασμούς 45.96.01 και 45.96.02 και τους υπολογαριασμούς του ποσά, θα μεταφέρονται στο τέλος κάθε χρήσεως στην πίστωση του λογαριασμού 81.01.05 «αναλογούσες στη χρήση επιχορηγήσεις πάγιων επενδύσεων» ποσά ίσα με τις διενεργούμενες αποσβέσεις στις αντίστοιχες επενδύσεις.

